ഫൈസാബാദ് സ്റ്റേഷെന്റ പേര് അയോധ്യ കാന്റ് എന്നാക്കി റെയില്വേ ലഖ്നോ: ലഖ്നോവിലെ പ്രമുഖ സ്റ്റേഷനായ ഫൈസാബാദ് ജങ്ഷന് റെയില്വേ സ്റ്റേഷെന്റ പേര് മാറ്റി. അയോധ്യ കാന്റ് എന്നാണ് പുതിയ പേര്. എ.വൈ.സി എന്നായിരിക്കും പുതിയ സ്റ്റേഷന് കോഡ്. വടക്കന് റെയില്വേ ഡിവിഷന് പി.ആര്.ഒ ദീപക് കുമാറാണ് ഇക്കാര്യം അറിയിച്ചത്. കഴിഞ്ഞ മാസം തന്നെ യു.പി സര്ക്കാര് ഫൈസാബാദ് സ്റ്റേഷെന്റ പേര് മാറ്റാന് തീരുമാനിച്ചിരുന്നു. ഇതിന് പിന്നാലെയാണ് റെയില്വേയുടെ ഔദ്യോഗിക അറിയിപ്പ്. ഫൈസാബാദ് സ്റ്റേഷന് ഇനി മുതല് അയോധ്യ കാന്റ് എന്നറിയപ്പെടുമെന്ന് മുഖ്യമന്ത്രിയുടെ ഓഫിസും ചൊവ്വാഴ്ച ട്വീറ്റു ചെയ്തിട്ടുണ്ട്.